en da de fr de da eo sv da da id eo sv da da de da fr da de en da en da da da da da da da da da da da da da da da da fr da da da en da da da da da da sv da da da da da da da en da da da da sv da da da da da da en da da en da da da da da fr en da en da da da da da sv nl da da da da fr nl da nb ca eu sv da en da eo sv da da da en en da en
Bliv en del af Danmarks største køkkenfest!
Foodjam er Madkulturens aktive folkekøkken på Roskilde Festival. På Foodjam tilbereder festivalgæster et måltid med inspiration og støtte fra en kulinarisk vejleder under det, som vi kalder en ”jam-session”. I Foodjam-teltet udfordrer vi gæsterne til at arbejde med råvarer, teksturer og smag gennem en opsøgende, legende og lærerig tilgang, og vi bruger udelukkende økologiske råvarer, samt hele fisk og friske skaldyr,
Formålet med Foodjam er at styrke unges færdigheder og forståelse for mad og madlavning, samt skabe fokus på en sundere og mere bæredygtig fremtid.
Foodjam afholdes i samarbejde med Føtex, Naturmælk og Fonden Roskilde Festival.
Madkulturen er en selvejende videns- og forandringsorganisation under Fødevareministeriet. Foodjam er Madkulturens aktive Folkekøkken på Roskilde Festival.
Din rolle som kulinarisk vejleder
Ved ankomst til Foodjam-teltet bliver gæsterne mødt af en kulinarisk vejleder, som oplyser om forløbet og tager imod betaling.
Herefter får gæsterne udleveret et forklæde, hvorefter du som kulinarisk vejleder introducerer til køkkenfaciliteterne og råvarebuffeten. Sammen med den kulinariske vejleder udvælger og planlægger gæsterne deres måltid.
Under forløbet går den kulinariske vejleder aktivt ind i tilberedningen med råvarekendskab, tips, tricks samt forslag til råvaresammensætningen og tilsmagningen.
Alt dette lærer du på vores obligatoriske Kulinariske Kørekortkurus, som du skal deltage i inden Roskilde Festival.
Som kulinarisk vejleder har du fire vagter i alt – to vagter á 8 timer før musikdagene og to vagter á 8 timer under musikdagene.
Et gratis Kulinarisk Kørekortkursus
Lækker hjemmelavet mad og drikkevarer mens du er på vagt
Roskilde Festival Volunteer Lounge
Et sjovt og udfordrende frivilligt arbejde med masser af godt humør, lækker mad og fællesskab
Titel og bevis på Madkulturens kulinariske vejlederforløb, som blandt andet kan anvendes ved jobsøgning og CV
Det kræver ikke tidligere erfaring med mad og madlavning at være en del af Foodjam. Som kulinarisk vejleder i Foodjam-teltet får du et gratis Kulinarisk Kørekortkursus, hvor du uddannes som kulinarisk vejleder.
Weekenden d. 11.-12. juni kl. 09-15 begge dage (København)
Et endagskursus d. 19. juni kl. 09-19 (Roskilde)
Du skal kunne deltage i én af ovenstående kurser. Deltagelse er gratis og er inkl. lækker forplejning.
Transport til og fra kurset er for egen regning.
Når du tilmelder dig Foodjam, vil du blive bedt om at vælge hvilken af ovenstående weekender, du ønsker at deltage i. Der er begrænsede pladser på kurserne, men vi gør alt, hvad vi kan for, at du kan deltage i din ønskede weekend.
Som frivillig på Roskilde Festival skal du arbejde 32 timer fordelt på 4 vagter á 8 timer. På alle vagter har du 30 min. pause.   Du vil få to vagter før musikdagene og to vagter  under musikdagene.
Som kulinarisk vejleder på Foodjam er din primære rolle at vejlede gæsterne i at sammensætte og tilberede et lækkert økologisk måltid ud fra gode råvarer og en masse frisk fisk. Når du er kulinarisk vejleder i Foodjam teltet, står du selvfølgelig aldrig alene, og der vil altid være andre frivillige eller kokke i teltet, som du kan spørge til råds.
Madlavning giver opvask, så vi fordeler opvaskevagterne mellem os. Vores udstyr er dyrt, hvilket betyder, at der også vil være nattevagter, så der er nogen til at passe på vores telt. Du vil dog kun få en enkelt opvaskevagt ELLER nattevagt.
For at få den bedste dynamik i Foodjam-teltet kommer teamet til at bestå af både tidligere og nye kulinariske vejledere, samt to kokke som vil være tilstede i Foodjam-teltets åbningstid.
Vi behandler ansøgninger til Foodjam løbende, som vi modtager dem. Vi vurderer ansøgninger ud fra uddannelse, erfaring og interesse for at opnå det bedste team. Vi sender svar ud løbende, og vi garanterer, at alle får svar senest den 20. maj.
Lørdag den 25. juni om formiddagen vil der blive afholdt et intromøde for alle frivillige. Det er obligatorisk at deltage i dette møde, og det præcise tidspunkt vil blive meldt ud op til festivalen.
Hos Foodjam har vi forskellige roller. Langt størstedelen af vores frivillige er det, vi kalder kulinariske vejledere, men hvis du synes, at en af de andre roller lyder som lige noget for dig, så skriv i din ansøgningen, hvorfor du synes, at lige præcis dén rolle er noget for dig, og vi vender tilbage, når vi har læst din ansøgning.
Støtter og rådgiver gæster i forbindelse med madlavning. Du skal bl.a. hente råvarer, holde orden samt komme med ideer, hvis gæsterne bliver i tvivl om, hvad de skal lave, eller hvad der ellers kan komme i maden. Som kulinarisk vejleder skal du forud for Foodjam deltage i et to-dages kulinarisk kørekortkursus, hvor du får viden og kompetencer inden for madlavning, tilsmagning ud fra de 5 grundsmage og generelt indblik i, hvad det vil sige at være kulinarisk vejleder hos Foodjam. Kurset er gratis og obligatorisk.
Skal sikre et godt flow i teltet og arbejder tæt sammen med værter og kulinariske vejledere. Den primære opgave består i at holde overblik over gæster og kulinariske vejledere i Foodjam teltet, fordele gæster og vejledere ved arbejdsstationer og generelt sørge for at løse problemer løbende. Der vil altid være en kok i teltet, som har det overordnede ansvar.
Som afviklingsansvarlig skal du deltage i et informationsmøde forud for festivalen, hvor du hører mere om din rolle samt ansvarsområde, og hvor du i samarbejde med de andre afviklingsansvarlige udarbejder jeres vagtplan.
Skal holde overblik i spiseområdet og sørge for godt flow i modtagningen af gæster til Foodjam. Som økonomiansvarlig gælder det om at være til stede og hjælpe med at løse problemer i forhold til modtagelse af gæster, samt betaling og kasseapparat.
Som økonomiansvarlig skal du deltage i et informationsmøde forud for festivalen, hvor du hører mere om din rolle samt ansvarsområde, og hvor du i samarbejde med de andre økonomiansvarlige udarbejder jeres vagtplan.
Når du har ansøgt, modtager du en bekræftelse på din ansøgning på mail.
OBS vi har desværre erfaring med at vores mails til tider ender i spamfilteret – så tjek lige en ekstra gang.
Vi håber at se dig til Foodjam 2022.
Har du spørgsmål, kan altid skrive til cathrina@madkulturen.dk
Madkulturen er en selvejende videns- og forandringsinstitution under Ministeriet for Fødevarer, Landbrug og Fiskeri.
Madkulturens vision er ’Bedre mad til alle’. Det løfte fortæller, hvorfor Madkulturen er sat i verden – nemlig at gøre bedre råvarer, madlavning og måltider tilgængelige for alle uanset alder, indkomst, social baggrund og geografisk placering. ​ ​
EAN: 5798 000 877 900
Follow a manual added link
Copyright Madkulturen 2019 © Produceret af Kathart Interactive
Kødets rolle i danskernes aftensmad Når vi spiser sammen